A Great Day in Harlem (film)

A Great Day in Harlem er en timelang amerikansk dokumentarfilm i farger fra 1994 basert på det kjente fotografiet A Great Day in Harlem. Regissør er Jean Bach og i filmen møter man blant andre Dizzy Gillespie, Milt Hinton, Marian McPartland, Art Blakey, Gerry Mulligan, Sonny Rollins, Horace Silver, Bud Freeman og Art Farmer. Quincey Jones forteller historien i filmen, som er en glad feiring av det berømte bildet fra 1958 hvor en rekke jazzmusikere er samlet på et fortau i Harlem. Bildet var tatt for Esquire, og «det som lett kunne blitt en prosaisk talefilm blir i stedet en livlig collage av bilder, lyder og minner.»Leonard Maltin: 1997 Movie & Video Guide ISBN 0-451-18888-8 side 531 Filmen inneholder intervjuer, hjemmevideoer av hendelsen og gamle opptak av jazzmusikerne på jobb. Det er også tatt med et intervju med Robert Benton, som på den tiden var kunstnerisk redaktør i Esquire.

Referanser

Eksterne lenker


Kategori:Dokumentarfilmer fra USA
Kategori:Musikkdokumentarer
Kategori:Engelskspråklige filmer
Kategori:Dokumentarfilmer fra 1990-årene